После окупације Југославије, 1941. године радио је на организовању Тринаестојулског устанка у колашинском срезу. Учествовао је у борбама за ослобођење Колашина, јула 1941. године. После слома устанка, радио је на оживљавању оружане борбе против окупатора. Крајем године се прикључио Црногорском одреду за операције у Санџаку и са њим учествовао у Пљевљаској бици, 1. децембра 1941. године.